ועדת הכנסת, כנסת 25, פרוטוקול מספר 21, 2023-02-20 00:00

אופיר כץ: בוקר טוב, אני מתכבד לפתוח את ישיבת ועדת הכנסת

אופיר כץ:  היום יום שני, כ"ט בשבט התשפ"ג, 20 בפברואר 2023

אופיר כץ:  סעיף א' בסדר היום: סדרי דיון מיוחדים לפי סעיף 98 לתקנון הכנסת בקריאה השנייה והשלישית, בהצעות החוק הבאות: 1

אופיר כץ:  הצעת חוק הרשות השנייה לטלוויזיה ורדיו; 2

אופיר כץ:  הצעת חוק שירות ביטחון (הצבת יוצאי צבא בשירות בתי הסוהר

אופיר כץ:  גם במקרה הזה ניסיתי להבנות עם האופוזיציה - - -     

שרון ניר: איזה הבנות ניסית להגיע? למה סעיף 98?     

אופיר כץ: כי ניסיתי להגיע ואמרתם לי: תפעיל 98

שרון ניר: עם מי דיברת?     

אופיר כץ: עם מרכזת האופוזיציה

שרון ניר: מי זאת?     

אופיר כץ: מירב בן ארי

אופיר כץ:   היא לא מרכזת האופוזיציה?     

שרון ניר: היא תכף תגיע

אופיר כץ: אני לא יודע, אני צריך לדבר עם כל ח"כ וח"כ אצלכם?      

שרון ניר: למה הרצון להפעיל את 98?     

אופיר כץ: אז בואו לא נפעיל את 98, נסכים על שעות

אופיר כץ:  אני  מוכן

אופיר כץ:  אלה הסכמות, מה את רוצה? הינה, אני אומר לך, אני שם את 98 בצד, בואי נגיע ביחד להבנות על זמן דיבור

משה ארבל: קחי אומץ, תנצלי את הזמן שמירב עוד לא הגיעה וקבלי החלטה

משה ארבל:  זו מנהיגות

שרון ניר: תקשיבו רגע, איזה סיבה צריכה להיות כדי להפעיל את 98?     

אופיר כץ: כי זה פגי תוקף

אופיר כץ:  חוק אחד הוא של השב"ס, הגיוס של חיילי שב"ס

שרון ניר: אבל יש ח"כים שרוצים להביע את דעתם בעניין הזה

אופיר כץ: הייתה ועדה כדי שיוכלו להביע את דעתם

אופיר כץ:  ישבו על החוק הזה כמה דיונים

שרון ניר: והרשות השנייה?     

אופיר כץ: הרשות השנייה גם יפוג תוקף ב-25 בפברואר

שרון ניר: אבל לא היה על זה שיח

אופיר כץ: היה שיח בוועדה

אופיר כץ:  פה לא פותחים את החוק, בשביל זה יש את הוועדה הרלוונטית

אופיר כץ:  אבל אני אומר, בואי נוותר על ה-98 ונחליט על שעות

שרון ניר: בסדר, בוא נחליט על שעות

יצחק פינדרוס: כנראה שגם היא מתלבטת מי מרכזת את האופוזיציה

שרון ניר: תגיד לי מה ההבדלים בין 98 לבין זה

אופיר כץ: אני מעדיף את ההסכמה

אופיר כץ:  אני אציג את זה ונראה

ינון אזולאי: אני מאמין שתשתכנעי רק בהצגה לבד

אופיר כץ: אני קורא: שתי ההצעות עוסקות בהארכת תוקף חוקים שנחקקו כהוראת שעה

אופיר כץ:  הראשונה עתידה לפקוע ביום 25 בפברואר 2023 והשנייה פקעה ב-15 בפברואר, בהתאם לסעיף 38 לחוק-יסוד: הכנסת

אופיר כץ:  לשתיהן הוגשו הסתייגויות ובקשות רשות דיבור כמפורט להלן: הצעת חוק הרשות השנייה לטלוויזיה ורדיו (תיקון מס' 48), התשפ"ג–2023 – הוגשו הסתייגויות ובקשות רשות דיבור שהיו מאפשרות זמן דיבור של 26

אופיר כץ: 5 שעות; הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 10), התשפ"ג–2023 – הוגשו הסתייגויות ובקשות רשות דיבור שהיו מאפשרות זמן דיבור של כ-16 שעות

אופיר כץ:       בנסיבות אלה החליטה ועדת הכנסת כי מדובר במקרה יוצא מהכלל הנכנס בגדרי סעיף 98 לתקנון והמאפשר לוועדת הכנסת לקבוע סדרי דיון מיוחדים כמפורט להלן: שתי ההצעות יידונו בקריאה השנייה והשלישית היום, יום שני

אופיר כץ:  הנמקת ההסתייגויות ובקשות רשות דיבור תימשך פרקי זמן מקסימליים כלהלן: הצעת חוק הרשות השנייה – ארבע שעות; הצעת חוק שירות ביטחון – שלוש שעות

אופיר כץ:       הסיעות שחבריהן הגישו הסתייגויות ובקשות רשות דיבור ייקבעו את חלוקת הזמן וסדר הדוברים

אופיר כץ:  יובהר כי רשאים לדבר רק חברי כנסת שהגישו הסתייגויות או בקשות רשות דיבור

אופיר כץ:  במקרה של היעדר הסכמה בדבר חלוקת הזמן תחלק מזכירות הכנסת את הזמן בין הסיעות לפי גודלן

אופיר כץ:       לעניין בקשה להצבעה שמית לפי סעיף 36(ב) לתקנון: יתקיימו על כל אחת מהצעות החוק לא יותר משתי הצבעות שיתבקשו על ידי הממשלה או על ידי חברי כנסת מסיעות הקואליציה או רובם מסיעות אלה; לא יותר משתי הצבעות שיתבקשו על ידי חברי כנסת מסיעות האופוזיציה או רובם מסיעות אלה בקריאה השנייה והשלישית  יחד

אופיר כץ:  יושב-ראש הכנסת רשאי לאשר מספר מקסימלי גדול יותר של הצבעות שמיות במספר זהה לשני הצדדים

שרון ניר: אז מה האופציות?      

אופיר כץ: או שאני מצביע על זה להפעיל את סעיף 98 או ש- - -      

מתן כהנא: כמה שעות זה נותן לנו עם 98?      

אופיר כץ: שבע

אופיר כץ:  לשני החוקים שבע שעות במקום 42

מתן כהנא: ומה אתה מציע במקום?     

אופיר כץ: ארבע וארבע

מתן כהנא: כאילו שנתת לנו שעה

מתן כהנא:  נתת לנו אקסטרה שעה

ינון אזולאי: למה אתם כן מוכנים?     

אופיר כץ: מתן, מדובר בהצעות חוק קצרות של סעיף אחד

אופיר כץ:  אלה לא הצעות חוק מהותיות

יצחק פינדרוס: אז למה נתת ארבע שעות  לרשות השנייה? אני לא מצליח להבין את ההצעה הזאת

אופיר כץ: חשבתי שצריך שעתיים, אבל הקשבתי לייעוץ המשפטי של הכנסת

יצחק פינדרוס: עוד פעם ייעוץ משפטי? די כבר עם זה

ארבל אסטרחן: צריך למסתייגים לדבר

יצחק פינדרוס: ארבל, זה לא עלייך, זה לבוסית שלך

משה טור פז: אופיר, זה בלי שעת הצבעה, נכון?      

אופיר כץ: לא

מתן כהנא: אנחנו  מבקשים התייעצות סיעתית

אופיר כץ: אם כך, אני אעבור בינתיים לסעיף הבא?     

שרון ניר: כן

אופיר כץ: הנושא הבא: הקמת הוועדה המשותפת של הוועדה לביטחון לאומי וועדת החוקה, חוק ומשפט לפי חוק האזנות סתר, התשל"ט–1979

ארבל אסטרחן: חוק האזנת סתר נותן סמכויות שונות לוועדת החוקה וגם סמכויות מסוימות לוועדה משותפת של ועדת החוקה וועדת החוץ והביטחון בעניין של האזנות סתר ביטחוניות

ארבל אסטרחן:  לאחרונה, לאחר הקמת הוועדה החדשה הקבועה לביטחון לאומי, התווספה ועדה משותפת חדשה – ועדה משותפת לוועדה לביטחון לאומי וועדת החוקה – בראשות הוועדה לביטחון לאומי, שיש לה סמכויות בענייני האזנות סתר למניעת עבירות, להבדיל מהעבירות הביטחוניות שהן עדיין במשותפת עם ועדת החוץ והביטחון

ארבל אסטרחן:       בשבוע שעבר הקימה הוועדה הזאת ועדה משותפת לחוקה וחוץ וביטחון לפי החוק, ועכשיו נדרשת הקמת הוועדה המשותפת לביטחון לאומי וחוקה שיש לה סמכויות לקבל דיווחים בעניינים האלה ולאפשר חקיקה משנה

משה טור פז: יש את מניין החברים?     

ארבל אסטרחן: כן

אופיר כץ: בוועדה יהיו חברים שמונה חברים לפי ההרכב הבא, מטעם הוועדה לביטחון לאומי ומטעם ועדת החוקה, חוק ומשפט: מטעם הוועדה לביטחון לאומי – חבר הכנסת צביקה פוגל – יו"ר; עמית הלוי; מירב בן ארי; אפרת רייטן

אופיר כץ:  מטעם ועדת החוקה – שמחה רוטמן; יונתן מישרקי; יעקב אשר; מנסור עבאס

אופיר כץ:       מישהו רוצה להתייחס? אין

אופיר כץ:  אם כך, נעבור להצבעה

אופיר כץ:  מי בעד ההצעה?     

מתן כהנא: התייעצות סיעתית

מתן כהנא:  תן לנו חמש דקות

אופיר כץ: אוקיי, לא נריב על חמש דקות

אופיר כץ:  עד 09:54

אופיר כץ: אם כך, מי בעד הקמת הוועדה המשותפת?         

אופיר כץ: בעד – 12 

אופיר כץ: נמנעים – 1  

אופיר כץ: ההצעה עברה

אופיר כץ: 1

אופיר כץ:  הצעת חוק הרשות השנייה לטלוויזיה ורדיו (תיקון מס' 48), התשפ"ג–2023, מ/1596; 

אופיר כץ: אני חוזר לסעיף 1, אופוזיציה, לנסות להסכים בלי 98

אופיר כץ:  בפעם שעברה על שני הסעיפים זה היה שלוש ושלוש, עכשיו ארבע וארבע

מירב בן ארי: ה-98 שאתה מציע עכשיו זה ארבע וארבע?      

אופיר כץ: בחוקים האחרונים שהעברנו היו שלוש שעות, עכשיו יש לחוק אחד ארבע שעות

אופיר כץ:  אני מציע לא להפעיל ואז לכל חוק יהיו ארבע שעות

מירב בן ארי: אוקיי

מירב בן ארי:  אני חושבת שביום כזה שבו מאות אלפי ישראלים מגיעים לכאן, אל מחוץ לכנסת, ביום כזה שמביאים את הרפורמה, שבעינינו היא הפיכה משטרית, אני חושבת שהאופוזיציה לא צריכה להסכים לשום דבר

מירב בן ארי:  אני חושבת שאנחנו לא צריכים אפילו להגיע למצב שבו אנחנו נמצאים בסוג של משא ומתן

מירב בן ארי:  בעיניי היום הזה במיוחד הוא יום שלצערי מציין חוסר הסכמה

מירב בן ארי:  הדבר האחרון שאנחנו נעשה זה להסכים עם הקואליציה על כל הצעה שתביאו

מירב בן ארי:       אני רוצה לומר דבר נוסף בעניין הזה

מירב בן ארי:  פספסתי את התחלת הישיבה - - -      

ינון אזולאי: אלה אותם אלה שצעקו לטלי גוטליב על הילדה האוטיסטית שלה? זה אותם אלה שאת מדברת עליהם? אלה האנשים? תגני לפחות את ההתנהגות, כי אף אחד לא בוחר את הילדים שלו

מירב בן ארי: קודם כול, אני מגנה - - -     

משה טור פז: רק התחלנו, והינה ההמשך

מירב בן ארי: אני, בניגוד לחברי כנסת פה, שאלת אותי ואני מגנה - - -      

ינון אזולאי: לזה את קוראת "יום כזה"

ינון אזולאי:  אז למה אני צריך להגיד לך לגנות? למה זה לא בוער בדם שלך?     

מירב בן ארי: אני חושבת שזו התנהגות חמורה - - -      

שרון ניר: אבל למה אתה משחיר את כל - - -      

ינון אזולאי: כי בסופו של דבר זה נמצא באזור הזה - - -      

אופיר כץ: הוא לא השחיר, הוא שאל אם היא מתכוונת גם אליהם

מתן כהנא: את ההפגנות ליד הבית שלי אתה גינית?      

מירב בן ארי: לא שאכפת לי, אבל תגיד, כשקראו לסילמן שפחה של ערבים - - -     

ינון אזולאי: אני לא מדבר על ההפגנות, אני  מדבר על זה שלקחו את הילדה שלה ודיברו על זה

מירב בן ארי: כשקראו לסילמן שפחה של ערבים, מישהו פה גינה את זה? כשקראו לה שפחה של ערבים, מישהו פה דיבר? מישהו הגן עליה? על מה אתם מדברים? הייתה הפגנה מחוץ לבית

אופיר כץ: כך ההסתה הפרועה שיש עכשיו לרצח ודם וכל הדברים האלה, מישהו שומע אתכם בכלל?      

ינון אזולאי: אנחנו מבינים שאתם רוצים כותרת ולא הבנות, וזה בסדר גמור

ינון אזולאי:  זה בסדר, אל תגיעו להבנות

שרון ניר: וההאשמות נגד היועצת המשפטית, זה בסדר? זה לא בסדר, אבל - - -      

מירב בן ארי: שנייה, הוא התערב לי בדברים - - -      

משה ארבל: הוא הרס לה את הסרטון

אופיר כץ: זה טוב להראות שאתה רב עם הקואליציה

אופיר כץ:  סרטון טוב זה מריבה עם חבר קואליציה

מירב בן ארי: מה יש לי לריב? לריב עם ינון אזולאי זה סרטון טוב?      

אופיר כץ: גם חרדי, זה עוד יותר טוב

אופיר כץ:  עוד  יותר עושה אקשן

מירב בן ארי: אני האדם האחרון בכנסת הזאת שרבה עם חרדים ובטח על שטויות

מירב בן ארי:       גם כשגיניתי את זה בצורה מאוד-מאוד ברורה, אני  מגנה את כל ההתנהגות הזאת

מירב בן ארי:  כל מה שאמרתי זה שעברנו כאן שנה של קללות בלתי נגמרות, כולל על ילדים, כולל על שירלי פינטו שהייתה חברת כנסת עם צרכים מיוחדת, ווואלה לא שמעתי אתכם

ינון אזולאי: קודם כול, כן

ינון אזולאי:  כשהיה, גם אני גיניתי וגם הייתי נגד זה

ינון אזולאי:  בחיים לא תשמעי אותי מדבר בצורה הזאת

מירב בן ארי: אגב, גם ראש המפלגה שלי היה הראשון שגינה את מה שעבר על טלי גוטליב

משה ארבל: טוב שהוא התעורר

מירב בן ארי: קודם כול, הוא ערני כל הזמן

מירב בן ארי:  אבל עם כל הכבוד - - -     

ינון אזולאי: הוא בדרך כלל לא בארץ אז השעות הן לא אותן שעות

ינון אזולאי:  בגלל זה, לא שהוא לא מגנה סתם

מירב בן ארי: ינון, אתה יודע, אני הייתי פה בכנסת ארבע שנים אצל כחלון, בממשלה של נתניהו

מירב בן ארי:  כמות הרעל שאני חוטפת בשנה הזאת לא דומה לכלום ממה שהיה

מירב בן ארי:  אין יום שלא מקללים אותי, את הבת שלי בת השש שאת תמונתה העליתי ביום הבחירות כשבאה איתי להצביע ליש עתיד

מירב בן ארי:  הורדתי את התמונה מהטוויטר כי זו פשוט זוהמה, על הבת שלי בת השש, על בן זוג שיצאתי איתו

מירב בן ארי:  מי לא חוטף? אז תעשו לי  טובה – ההסתה וכמות הרעל היא מטורפת

מירב בן ארי:  לי יש למה להשוות, כי הייתי בממשלה של נתניהו

משה ארבל: אז למה 60 יום? ביקשנו להיכנס לנשיא, לשבת ולדבר, אבל 60 יום

משה ארבל:  בואו באמת נוריד את הלהבות, בואו נדבר

משה טור פז: לא רציתי לעצור אפילו לא ליום

משה ארבל: בואו נדבר

מירב בן ארי: שמעת את חילי טרופר,  לא מהמפלגה שלי - - -     

שרון ניר: אבל לא הייתם מוכנים לעצור, למה אתם מיתממים? זה משגע אותי

שרון ניר:   לא באמת הייתם מוכנים לעצור

משה ארבל: דחינו בשבוע שעבר את החקיקה כדי להיכנס ולדבר, כדי להפחית את הלהבות

שרון ניר: יש מסר מעל פני השטח ולא בסדר שאתם עושים מניפולציה

מירב בן ארי: משה, אתה יודע שאתה אדם יקר לי והינה, אני אומרת  לך, שמעתי הבוקר את חילי טרופר ברשת ב', לא מהמפלגה שלי, והוא הציע הצעה הרבה-הרבה יותר גמישה להידברות, אבל גם לזה אתם לא מוכנים

מירב בן ארי:  יוליה מלינובסקי ישבה גם, אתם לא מוכנים

מירב בן ארי:  אי אפשר במקביל – אתה יודע, זה כמו המערכון בארץ נהדרת, שהוא אומר "תבואו בין 12 ל-1"

מירב בן ארי:  זה לא עובד ככה

מירב בן ארי:  יש לך חצי עם שמרגיש – חצי עם

מירב בן ארי:  אתה יודע, יצאתי היום מהבית, כל הדרך מפגינים

מירב בן ארי:  חצי עם - - -     

אופיר כץ: מירב, מירב, תודה

אופיר כץ:  בסדר, נתתי לך

משה סעדה: מירב, לבקשת הנשיא אני הסכמתי לדחות את הצעת החוק שלי בשבוע

משה סעדה:  הליכוד דחה את הצעות החוק וקיוויתי וציפיתי - -      

מתן כהנא: אתם פשוט ידעתם שזה לא יעבור בגלל עניינים בתוך הקואליציה

קריאות: לא נכון

מתן כהנא: ידעתם היטב שזה לא יעבור

משה סעדה: מתן, עוד ציניות, עוד בדיחה, זה לא עוזר

משה סעדה:  זה לא יוצר שיח

משה סעדה:  אני אומר ברצינות, תתעוררו

אופיר כץ: הם לא רוצים שום הידברות

שרון ניר: אנחנו לא רוצים שום הידברות? מעניין מי לא רוצה הידברות

שרון ניר:  יש פה מסר כפול, אל תעשו מניפולציות

מירב בן ארי: אתם גם לא מדברים, כי לא נותנים לכם לדבר במליאה

משה סעדה: בואי נעשה מעגלי שיח

מירב בן ארי: היה כאן מאבק שמתן כהנא ארגן - - -      

משה סעדה: כך ראוי

משה סעדה:  לא אמרתי את זה בזלזול

מירב בן ארי: אני חושבת שהח"כים צריכים לצאת ליומיים לדבר

מירב בן ארי:  בועז, תגיד להם מה קורה כשמדברים

משה טור פז: קודם כול, קצת נמאס ממחול הגינויים, אבל בטח צריך לומר, ובטח בבוקר כזה כשתוקפים חברת כנסת שלוקחת את הילדה שלה לבית ספר, זה דבר לא ראוי

משה טור פז:   גם אני הייתי כאן בשנה וחצי האחרונות עם הרפש שנשפך פה על ראש ממשלה שקראו לו נוכל, גם חלק מאלה שיושבים פה, אז קשה לקבל הטפות  מוסר ממי שמתנהג ככה או מחבר כנסת שיילל כמו חתול, גם במקרה מאותה מפלגה

ינון אזולאי: לא הבנתי, מה זה קשור למה שאני הערתי? ממני לא שמעת לא יילול, לא נוכל לראש הממשלה

ינון אזולאי:  בחיים לא שמעת ממני דבר כזה

מירב בן ארי: כן, אבל רוב המחנה שלך

מירב בן ארי:  זה מה שאכלנו

ינון אזולאי: אבל מהצד שלכם שמענו קריאה לרצח של ראש הממשלה, ראינו את הסעודה האחרונה שעשו אז לנתניהו, ראינו את כל ההתנהגות הנלוזה שלכם עכשיו

ינון אזולאי:  אתם גונבים טנקים ואחר כך אתם אומרים: תשמע, הכול בסדר

משה סעדה: מה זה "גונבים טנקים"? היום בבוקר - - -      

ינון אזולאי: אם זה היה דודי אמסלם שמקפץ על השולחנות, הייתם קוראים לו "הברברי אמסלם"

ינון אזולאי:  אנחנו הרי יודעים את זה, זו ההתנהגות וזה גם האיש שמחבק אתכם

מירב בן ארי: תגיד, אתה רציני? הבן אדם אמר שאנחנו עם רולקסים ומרצדסים כשהוא הולך עם שעון של 25,000 שקל

מירב בן ארי:  אני כשהיה לי כסף, 500 שקל, לקנות - - -     

ינון אזולאי: בגלל זה אתם לא מגנים את אלה שקופצים מעל השולחנות ובגלל זה אתם קוראים לו ברברי, נכון? כי לו אסור ולכם מותר

מירב בן ארי: דודי אמסלם הלך לנו על הרולקסים והמרצדסים - - -      

ינון אזולאי: תהיו אמיתיים לשני הצדדים - - -      

שרון ניר: לחלק אותנו למחנות, להגיד ישראל הראשונה וישראל השנייה, זה לא התחיל מאיתנו

ינון אזולאי: אני לא מאשים אתכם, התקשורת אתכם, היא עוזרת לכם

ינון אזולאי:  זה בסדר

ינון אזולאי:  התקשורת אתכם, הכול בסדר

שרון ניר: להגיד לנו ישראל הראשונה וישראל השנייה זה ראשית החטא

משה סעדה: אופיר, זו ועדת חוקה או ועדת הכנסת? אני רוצה לדעת, כי חשבתי לרגע שהתבלבלתי

מתן כהנא: אופיר רוצה שגם הוועדה שלו תהיה תוססת

משה טור פז: אחרי שחוללתי את כל הגינויים האפשריים כנגד כל מי שאפשר, אני חושב שהפעלת סעיף 98 כאן, אדוני היושב-ראש, היא מיותרת

משה טור פז:  אני חושב ש-27 שעות, כמדומני, שההסתייגויות שלנו מאפשרות אפשר היה להפעיל כאן בשני החוקים האלה

משה טור פז:  הפעלת 98 על שני החוקים האלה – גם חוק הרשות השנייה וגם חוק שירות ביטחון – אינה נדרשת

משה טור פז:  אני חושב שמן הראוי שוועדת הכנסת תידחה את הפעלת סעיף 98 במקרה הזה

משה טור פז:  תודה

מירב בן ארי: תזכיר גם שיש פג תוקף אחד בשבוע הבא

ינון אזולאי: חברת הכנסת שרון ניר, בבקשה

שרון ניר: אני חייבת לומר משהו, אני מרגישה שיש פה דו-שיח של חירשים וזה מתסכל אותי בצורה בלתי רגילה, במיוחד כשזה בא ממך, ינון

שרון ניר:  זה ממש מתסכל אותי

שרון ניר:  במוצאי שבת הלכתי לפגוש את הקהל הקדוש באשדוד

שרון ניר:  הייתה שם הפגנה

שרון ניר:  אגב, אנשים שהם יותר קדושים מקדושים, שבאו פשוט עם דגל ישראל

שרון ניר:  זה האופן שבו הם החליטו למחות ולהביע את  מחאתם

שרון ניר:  יש פה ניסיון לצבוע ולהעליל על רבע מיליון איש שבאים ממקום הכי כנה, בחרדה הכי כנה למה שקורה פה, לגורל של עם ישראל, ולהסביר שהם כולם מסיתים, והם ישראל השנייה, ויש להם רולקסים

שרון ניר:  פשוט להכתים קהל שלם, במקום לעשות דבר פשוט: פשוט להאזין להם

שרון ניר:  אז לא לדבר על הידברות, כי אם מדברים על הידברות, נא לבוא עם כוונות כנות ולא לספר לנו סיפורים, כי פה יש כוונות כנות

משה סעדה: איך זה בא לידי ביטוי הכוונות הכנות? איך זה בא לידי ביטוי?     

שרון ניר: עם כל הכבוד, משה סעדה, מי שיש לו את האחריות – תנהגו באדיבות של מנצחים

שרון ניר:  זה הדבר שהכי מצופה ממכם

שרון ניר:  עם כל הכבוד, לכם יש את הכוח

שרון ניר:  אופוזיציה היא נטולת כוח לייצר הידברות

שרון ניר:  הצד שיושב מאחורי ההגה, מנהל את לוח הזמנים, קובע את זה שבוועדת החוקה ימשיכו לדהור במהירות שיא להביא את ההצעה לקריאה ראשונה ובעתיד לשנייה שלישית, זה אתם ולא אף אחד אחר

שרון ניר:  אם רציתם להידבר, אז שימו בצד, תדברו

שרון ניר:  מה הדבר הכי מסובך לעשות בעניין הזה? זה הכי טריוויאלי בעולם

אופיר כץ: אז אין פה באמת כוונות כנות, אז לא להכתים ולא להגיד על קהלים שלמים

אופיר כץ:  עם ישראל נמצא ברחובות - - -           

אופיר כץ: תודה, שרון

מירב בן ארי: נוסע צפוף ברכבות, אין מקום לזוז שם

מירב בן ארי:  לעומר אדם היא הפעילה את הרכבות, אבל למפגינים היא לא מגדילה

מירב בן ארי:  רק שלא יהיה אסון - - -     

אופיר כץ: מירב בן ארי

ינון אזולאי: היא כאילו קול שני בוועדה הזאת

ינון אזולאי:  מירב, את לא במקהלה

מירב בן ארי: מה, בשביל עומר אדם מגדילים את מספר הרכבות ולמפגינים לא? אתה לוחם - - -      

אופיר כץ: מירב בן ארי, קריאה ראשונה

שרון ניר: אגב, ביכולתכם לעצור את הקרע בעם

שרון ניר:  אתם, זו האחריות שלכם, זו המשמרת שלכם וביכולתכם לעצור את הקרע בעם

שרון ניר:  זה על הראש שלכם, זה הכול

משה סעדה: איך, איך נעצור אם לא מדברים איתנו?     

אופיר כץ: חבר הכנסת ביסמוט

בועז ביסמוט: אני אהיה קצר, אז אנא לא לקטוע, לא להפריע

בועז ביסמוט:  אנשים מפגינים היום וזה יום די מתוח

בועז ביסמוט:  כשמסתכלים במקרה, כמה סימבולי, אנחנו בוועדת הכנסת עכשיו

בועז ביסמוט:  כמה סימבולי

בועז ביסמוט:  כל אחד פה מתחיל להגיד לי היה ככה בעבר, וזה אמר ככה

בועז ביסמוט:  באמת, אלה טיעונים לכיתה ג/2

בועז ביסמוט:  אנחנו מדברים על היום, והיום אני חושב שני דברים – אני גם אלך לכיוון שלכם וגם לכיוון שלי

בועז ביסמוט:  רוצה לומר, א', בואו כולנו נהיה הגונים וכולנו יודעים היטב שאין פה סכנה לדמוקרטיה, יש פה עיוות של הרפורמה שלנו, אבל בסדר

בועז ביסמוט:  יכול להיות שאנחנו צריכים להסביר אותה טוב יותר

בועז ביסמוט:  יכול להיות, כי יש קהל בחוץ שהוא העם שלנו

בועז ביסמוט:  פה זה אחים, זה לא אויבים או מחבלים בחוץ

בועז ביסמוט:  זה העם שלנו

בועז ביסמוט:  יכול להיות שאנחנו צריכים להסביר אותה טוב יותר

בועז ביסמוט:  יכול להיות, אני מקבל את זה

בועז ביסמוט:  אבל מהצד שלכם, חאלס, להרגיע

בועז ביסמוט:  לא לומר לפני שנה זה אמר ככה וככה

בועז ביסמוט:  כאשר מישהו עומד ליד דירה של גברת, של חברת כנסת שרוצה להביא את הבת שלה לאן שהיא צריכה להגיע, כולנו פה צריכים להגיד: רגע, אולי באמת נחצה פה קו אדום? אולי באמת הגזמנו? ולא אכפת לי מה היה לפני שנה או לפני שנה וחצי או לפני עשר שנים

בועז ביסמוט:  אם אתם רוצים ללכת להיסטוריה, היו פה דברים שלא אהבנו -  מה לעשות, 93', אהבתי את אוסלו? לא אהבתי את אוסלו

בועז ביסמוט:  אז אמרתי שאני עוזב את המדינה? כשהייתה ההתנתקות, אהבתי את ההתנתקות? לא אהבתי

בועז ביסמוט:  חשבתי לעזוב את המדינה? בואו תרגיעו, אתם חברי כנסת

בועז ביסמוט:  להרגיע

אופיר כץ: חבר הכנסת סעדה, בבקשה

מירב בן ארי: אגב - - -      

אופיר כץ: הינה, היא רוצה לדבר

אופיר כץ:  ח"כ דיבר, היא רוצה לדבר

מירב בן ארי: רק שתדע שקראו לו ל- - -      

משה סעדה: אנחנו מדברים פה על שיח

משה סעדה:  כולם מדברים ואומרים שרוצים שיח, מעוניינים בשיח

משה סעדה:  אני אשתף במשהו שהיושב-ראש יודע

משה סעדה:  לפני שבוע, ביום רביעי, הגשתי את הצעת חוק הביכורים שלי להקמת גוף ביקורת על הפרקליטות

משה סעדה:  אני חושב שזה משהו שחוצה מגזרים, חוצה פוליטיקה

משה סעדה:  כל גוף חזק חייב גוף שיבקר אותו

משה סעדה:  מושכל ראשון

משה סעדה:  תוך כדי שאני מתכונן לנאום שלי, בחגיגיות, אני מקבל טלפון משיחה לא מזוהה

משה סעדה:  אני לא עונה, אני לא יודע מי מתקשר

משה סעדה:  העוזר שלי אומר לי: תקשיב, תענה, זה נשיא מדינת ישראל

משה סעדה:  אופיר התקשר אליי: תענה, הנשיא מחפש אותך

משה סעדה:  אני עונה לו: כבוד הנשיא, מה אני יכול לסייע? הוא אומר לי: משה, אני מבקש ממך

משה סעדה:  אני רוצה לקיים שיח ואני מאמין שאפשר לקיים שיח ויש התנהלות סביב זה

משה סעדה:  כל מה שאני מבקש ממך זה שתידחה לשבוע ותדע לך שאם אתה דוחה, יתנהל שיח ואני מקווה שנגיע להסכמות

משה סעדה:  אמרתי לו: אדוני, אם אני אבן הנגף, אני מייד מקפיא את הצעת החוק שלי

משה סעדה:  אמר לי הנשיא תודה רבה וסיימנו את השיחה

משה סעדה:  מייד צייצתי בטוויטר: אחים אנחנו, אני קורא לשיח

משה סעדה:  ולכן הקפאתי

משה סעדה:  קיבלתי וואטסאפים מהבייס שלי למה, לא בסדר, עד הסוף

משה סעדה:  עניתי להם: אני שמח שנתפסתי על אהבת חינם

משה סעדה:  ככה חינכו אותי בבית, כך בפרקליטות וכך אני ממשיך פה בכנסת

משה סעדה:  אחרי שעה העוזר שלי מראה לי מה יאיר לפיד צייץ: הכנענו אתכם, ניצחנו אתכם

משה סעדה:  אמרתי: אבל אני הושטתי יד, מי הכניע אותי? אני שמח להיתפס על אהבת חינם

משה סעדה:  חזרתי לנשיא ואמרתי לו: אדוני הנשיא, אתה אמרת לי שאני אבן הנגף ושתהיה הידברות

משה סעדה:  למה אין הידברות? זה שיח של הידברות או שאני לא מבין או שיש משהו שאני לא יודע? אני שומר על כבודו מה הוא ענה, אבל ברור לכם מה אני הרגשתי

משה סעדה:   לא ככה מנהלים שיח בין אחים

משה ארבל: זה לא יאיר צייץ, זה הסטודנט

משה סעדה: הנשיא אמר לי דבר אחד לגבי החוק שלי: יש אנשים שמתנגדים לחוק שלך, כי הם חוששים מסיבות כאלה ואחרות

משה סעדה:  אמרתי לנשיא: אז שיבואו וידברו איתי, שיינקשו לי על הדלת וננהל שיח גם על החוק שלי

משה סעדה:       עבר שבוע מאז

משה סעדה:  באמת האמנתי שמישהו יבוא ויגיע וידבר

משה סעדה:  אף אחד לא הגיע לדבר

משה סעדה:  ישבתי, בזבזתי עוד שעות בוועדת חוקה, שעות על גבי שעות, ואף אחד לא מדבר

משה סעדה:       אני קורא לכולם, לכולנו: עצרו

משה סעדה:  מה שקרה הבוקר עם טלי זה מעשה שלא ייעשה

משה סעדה:  תחשבו, הגיעו אליה הביתה ולא רק שמנעו ממנה לצאת, שאת זה אני לא מקבל אבל אני יכול לחשוב שאולי

משה סעדה:  היא מבקשת להוציא את הילדה שלה, ילדה אוטיסטית בתפקוד מורכב, ואומרים לה: את לא תוציאו את הילדה שלך

משה סעדה:  תגידו, לאן הגענו? לאן הגענו עם הדבר הזה

משה סעדה:  אני מבקש, אדוני היושב-ראש, מוועדת הכנסת, כי בחוקה היה להם קשה לעשות, שכולנו נגנה את ההתנהלות הבוקר ונוציא קריאה לנהוג אחד בשני כמו אחים

משה סעדה:  אחים רבים ומתווכחים, אבל בסוף מושיטים יד

משה סעדה:  כך ראוי לנהוג

אופיר כץ: אני מצטרף לדבריך

אופיר כץ:  אני גם חושב שזה היה מפגע ומעשה מכוער, מגעיל, מביש, דוחה

אופיר כץ:  לראות את האורך רוח של טלי, זה היה מאוד מיוחד, מאוד יפה, איך היא מנסה לגונן על הבית שלה, על המשפחה שלה, על הבת שלה, כשאתה שומע את הצד השני אומר לה: לא, תמצאי לה מישהי אחרת, היום זה יום חופש

אופיר כץ:  אתה מבין איזה רוע יש בבן אדם הזה? כמה רוע יש בבן אדם הזה?      

משה סעדה: מילא לא רואה את טלי, לא רואה את הילדה שלה

אופיר כץ: כמה רוע יש בבן אדם הזה שאמר לה את המשפטים האלה ולא התייחס למצוקה שלה ולבעייתיות שיש לה

אופיר כץ:  פשוט בושה וחרפה שאלה האנשים שמובילים את המחאה הזאת

אופיר כץ:  פשוט בושה

אופיר כץ:     חבר הכנסת עמית הלוי

עמית הלוי: בוקר טוב, אדוני היושב-ראש

ינון אזולאי: רק שנייה, מירב בן ארי לא דיברה

מירב בן ארי: אני אמרתי בושה וחרפה, מה אתה רוצה? די כבר

מירב בן ארי:  תאמין לי, בועז אומר "מה היה, מה היה", וואלה, מה שהיה כאן אתם מנסים לשכוח, ואנחנו לא שוכחים

מירב בן ארי:  זה שמתן כהנא עכשיו בשקט כי אצלו היו הכי פחות הפגנות, אבל הילדים של סילמן – לא שאכפת לי ממנה – לא סבלו?     

משה סעדה: אז את מתקנת עוול בעוול נוסף?     

מירב בן ארי: כאילו נחתם מהירח

משה סעדה: יש לה ילדה שזקוקה לסיוע

מירב בן ארי: מה עשו לשירלי פינטו?      

משה סעדה: זה גם לא בסדר

עמית הלוי: אדוני היושב-ראש, אני רוצה לעזור למירב בן ארי ורוצה להציע לך ולחבר הכנסת טור פז ולחבר הכנסת מתן כהנא להבחין בין נוכל לבין נאצי, בין ביקורת בפנים לבין ללכת החוצה למשקיעים זרים ולומר להם "אל תעזרו למדינת ישראל, אל תשקיעו במדינת ישראל"

עמית הלוי:  זה הקו שעליו אנחנו מדברים

עמית הלוי:  אנחנו נמצאים בחודש שבו – אני לא יודע אם את קוראת "הארץ", מירב בן ארי

עמית הלוי:  לא מומלץ, אבל אם את קוראת אני בטוח שאת רואה כל יום, על בסיס יומי, את הכותרת: "1933 זה כאן"

עמית הלוי:  אם את שומעת את אהוד ברק, את יודעת שהוא מדבר על להילחם בנקודות הנחיתה ולהילחם בחופים, כלומר הוא משווה אותנו למשטר הנאצי

עמית הלוי:  למשטר הנאצי, מירב בן ארי

עמית הלוי:  אל תצפי מאלוף-משנה, לא איזה עשב שוטה בשולי הערוגה, זאב רז, או מאחרים כשאהוד אולמרט אומר "מלחמה, קרב, פנים אל פנים", כשיאיר לפיד אומר "אנחנו נהפוך את זה לזירת קרב"

עמית הלוי:  אל תצפי מהם לא לקרוא להרוג את ראש הממשלה, שריו ועושי דבריו

עמית הלוי:  הרי גם את היית עושה ככה מול משטר נאצי, נכון? מן הסתם גם את היית קוראת לרצח של משטר נאצי

עמית הלוי:  אז הסיטואציה היא שאנחנו, בניגוד לעבר – אני הולך איתך עם ההשוואה לעבר – אנחנו אמרנו פעם "משטר נאצי"?      

מירב בן ארי: אתה רוצה שאני אראה לך - - -      

משה טור פז: דברים שאמרו לניר אורבך, שאמרו לעידית סילמן, שאמרו גם למתן כהנא?     

עמית הלוי: מירב, אנחנו לא עוסקים - - -     

מירב בן ארי: מה אתם לא עוסקים? קראתם לנו "נאצים"

מירב בן ארי:  לא עוסקים

עמית הלוי: אני לא מדבר על שוליים

עמית הלוי:  שוליים בחברה תמיד יש

עמית הלוי:  אני מדבר איתך על אל"מ זאב רז, עו"ד דוד חודק

עמית הלוי:  את יודעת מה זה משרד חודק? אנחנו מדברים על אנשים בליבת החברה ממש

עמית הלוי:  אהוד ברק, את מכירה? "כפיות מוות", "חרוזי רעל", "טנקים", "מלחמת אחים"

עמית הלוי:  מי שמנהל שיח כזה יוצר תגובות מהסוג הזה שראינו הבוקר

עמית הלוי:  אגב, אותו הדבר ללכת החוצה ולומר לא להשקיע בישראל

עמית הלוי:  מה קרה לכם? אפשר להתווכח פה בנינו – מדינית, משפטית, חברתית – אבל ללכת החוצה ולהגיד אתם אל תשקיעו במדינת ישראל? מה, אתם משתתפים עכשיו ב-BDS נגד מדינת ישראל, בחרם כלכלי?      

שרון ניר: אני רוצה שמצאתם אשמים חדשים, את הקבוצה של הנשק

שרון ניר:  יש אשמים חדשים בקריסה של המשק, האופוזיציה, לא חס וחלילה המדיניות הרופסת

עמית הלוי: שרון, תקראי שוב את מכתב הכלכלנים

עמית הלוי:  אם תמצאי שם נימוק כלכלי אחד שקושר בין הרפורמה המשפטית - - -      

שרון ניר: אני הולכת לג'י

שרון ניר: פי

שרון ניר:  מורגן ול-NSP ותשמע מה הם אומרים, לא מה הכלכלנים פה

בועז ביסמוט: כלכלה זה הלך רוח ומרוב שתגידו שרע, רע, רע, בסוף יהיה רע

משה טור פז: כלכלה, כמו שאתה יודע - - -      

מירב בן ארי: - - -      

אופיר כץ: משה טור פז, קריאה ראשונה

אופיר כץ:  מירב בן ארי, קריאה שנייה

מירב בן ארי: לא, תמחק לי את הקריאה השנייה

מירב בן ארי:  לא אמרתי כלום

אופיר כץ: אני אחשוב על זה, בואי נראה איך תתנהגי

עמית הלוי: אופיר, אם תוכל להדפיס לחברי הכנסת מהאופוזיציה את הדוח של ג'י

עמית הלוי: פי

עמית הלוי:  מורגן, שבאופן אבסורדי פרופ' פרנקל עמד בראש הבנק הזה והוא אמור לדעת לקרוא את הדוחות

עמית הלוי:  אתה מגיע לסוף הדוחות – משה, אל תקרא את ההתחלה

עמית הלוי:  אתה יודע, הם בנק להשקעות, הם צריכים לדווח, אבל כשאתה מגיע לסוף הם אומרים מה המסקנה

עמית הלוי:  אז המסקנה היא: אנחנו מצפים שלא יהיה שינוי

עמית הלוי:  ההמלצות שלהם הן שלא יהיה נזק כלכלי למדינת ישראל, אלא אם כן אתם - - -      

שרון ניר: גם אנחנו מצפים, כולנו מצפים

עמית הלוי: לא, לא, לא, זו הערכה כלכלית, הרי אתם מדברים בשם הכלכלנים

עמית הלוי:  כשפרופ' פרנקל משווה לפולין, אז הדוח אומר שפולין זה 40% באגרות חוב השקעות של ===== , פה זה 19

עמית הלוי: 5, לכן המסקנה - - -      

משה טור פז:  אתה תשב בעוד כמה חודשים - - -          

אריאל קלנר: אתה רוצה שנלך אחורה, כמה שטויות דיברתם - - - שום דבר לא יקרה

אריאל קלנר:  צונאמי מדיני, שמענו

עמית הלוי: אני מצפה, משה וגם מתן, לקרוא דוחות

עמית הלוי:  זה לא דבר מסובך

עמית הלוי:  חוץ מתבהלה שאתם מייצרים, כמו שאומר כאן, בצדק, בועז, לוקחים את המרכיב הפסיכולוגי בכלכלה ויוצרים תבהלה כדי למנוע השקעות

עמית הלוי:  חוץ  מזה, תקראו את הדוחות, לא תמצאו שם שום נימוק כלכלי

עמית הלוי:  מתן, אני מציע לך גם להיזכר בהפגנות שהיו מולך, מהסוג הזה שאנחנו רואים היום, שיחה כזאת של ראשי – לא אנשים קטנים – ראשי המחנה, פרופ' ברק, אהוד ברק, אהוד אולמרט

עמית הלוי:  שיחה כזאת, נאצית – לא פחות

עמית הלוי:  זה מגיע למחוזות הטירוף, ואתה הראשון, דווקא בגלל שחווית הפגנות של ביקורת סבירה ולגיטימית, צריך להתנגד לזה

מירב בן ארי: מה? ביקורת סבירה ולגיטימית? Seriously? מה, שפחה של ערבים?      

מתן כהנא: דבר ראשון, אני חושב שברור לכולם שהגינוי למה שהיה מחוץ לביתה של טלי גוטליב הוא גורף ומוחלט ואלה דברים שלא ייעשו ולא מקובלים בשום דברך שהיא

מתן כהנא:  ועדיין, לשמוע את הדברים האלה ואת הטפות המוסר האלה מחברים שהיו פה במשך השנה וחצי האחרונות והיו חלק מהסתה פרועה, פרועה ומטורללת נגד הממשלה הקודמת ונגד חברים בה, זה קצת אבסורד

מתן כהנא:  חברי בועז ביסמוט, הקריאה הזאת "בואו נשכח מה היה בעבר", היא לא רלוונטית

מתן כהנא:  גם אני, שחוויתי הכי  מעט הפגנות בקואליציה הקודמת, היו כמה הפגנות פרועות לחלוטין מחוץ לבית שלי ששכנים היו צריכים להבריח את הילדים שלי מהבית, כדי שלא יחוו את ההפגנה שהייתה שם

מתן כהנא:  הגיעו אנשים עם רמקולים ענקיים, צרחות מטורפות, קללות מטורפות שאני לא יכול לחזור עליהן

מתן כהנא:  אני לא רוצה לדבר על זה שיש היום שרה בממשלת ישראל שתקפו אותה פיזית בתחנת דלק ומה שאתם עשיתם שם – שרה נוספת בממשלת ישראל, במקום לגבות, במקום לגנות, הלכה לאותה תחנת דלק ועשתה עליה פרודיה

משה סעדה: למי אתה דואג, לשרה הקודמת או לשרה החדשה?     

קריאות: - - -      

אופיר כץ: חברים, לא להפריע

מתן כהנא: יושבת-ראש הקואליציה דאז חוותה אלימות פיזית, כך לדבריה, חוותה אלימות פיזית בתחנת דלק ומה שעשתה מי שהיום שרה בממשלת ישראל - -     

מירב בן ארי: שרת ההסברה

מתן כהנא: שרת ההסברה הלכה לאותה תחנת דלק והסריטה פרודיה על התקיפה הזאת

מתן כהנא:  לא משולי המחנה, שרה בממשלת ישראל

משה סעדה: אני לא זוכר שהחשד הזה אושש

מתן כהנא: האם אתה טוען ששרה בממשלה שלך שיקרה? שביימה תקיפה?      

משה סעדה: אני לא חוקר באירוע הזה, יש משטרה שתפקידה לעשות את זה

משה סעדה:  יש משטרה, אם היה צריך – הם היו מגישים כתב אישום

מתן כהנא: אתה אומר ששרה בממשלה ישראל שיקרה?     

משה סעדה: האירוע הזה לא הוכח

מתן כהנא: אגב, היה פה עוד חבר כנסת שהפך את השרה הזאת לחוכא ואיטלולא, עשה אותה בדיחה

מתן כהנא:  לשמוע מכם עכשיו הטפות מוסר על הסגנון וכו', זה עובר כל גבול

בועז ביסמוט: זה לא הטפות מוסר

מתן כהנא: חייבים להגיע להידברות - - -      

משה סעדה: אז מה, זה מס שפתיים? איך מגיעים להידברות אם לא מדברים? זה מס שפתיים

משה סעדה:  בואו נדבר

קריאות: - - -      

משה ארבל: לא ראיתי שההפגנות השפיעו עליך

מתן כהנא: ברוך השם, אני אדם חזק

משה ארבל: גם אנחנו

מתן כהנא: אתה לא יודע איך זה השפיע על המשפחה שלי

אופיר כץ: אני עובר להצבעה - - -     

שרון ניר: אני רוצה להגיד דבר אחד לכל אלה שבדרך לירושלים, לכל הקהל שנלחם על הבית - - -     

משה ארבל: לא קדוש

שרון ניר: אני מברכת אותם ומצדיעה להם, לכל אלה שמדברים מדם ליבם על מה שקורה פה

שרון ניר:  אלה אנשים נפלאים, פטריוטיים, ציוניים ומה שאכפת להם זה הבית

שרון ניר:  הם נלחמים על הבית

שרון ניר:  כל הכבוד להם, אני מצדיעה להם

אופיר כץ: מי בעד?  

אופיר כץ: בעד – 10 

אופיר כץ: נמנעים – אין 

אופיר כץ: ההצעה של סעיף 98 עברה

מירב בן ארי: אני מבקשת רוויזיה

אופיר כץ: הסעיף הבא: חילופי אישים בוועדה המשותפת של ועדת הכנסת וועדת הכספים לתקציב הכנסת, לפי חוק יסודות התקציב, התשמ"ה–1985

אופיר כץ:  מטעם ועדת הכנסת – במקום חברת הכנסת שרון ניר יכהן חבר הכנסת בועז טופורובסקי; מטעם ועדת הכספים – במקום חבר הכנסת ולדימיר בליאק יכהן חבר הכנסת חמד עמאר

אופיר כץ:  זו ועדה שהוקמה בשבוע שעבר

אופיר כץ:      מי בעד?     

אופיר כץ: בעד – הרוב 

אופיר כץ: ההצעה אושרה פה אחד

אופיר כץ: אבקש להודיע על הוספת חבר הכנסת אושר שקלים כממלא-מקום קבוע בוועדת הכספים מטעם סיעת הליכוד; על הוספת חבר הכנסת יונתן מישרקי כממלא-קבוע בוועדת הבריאות מטעם סיעת ש"ס

אופיר כץ:       מי בעד?     

אופיר כץ: בעד – 12                                                                        נגד – אין                                                                        נמנעים – אין     

אופיר כץ: ההצעה נתקבלה

החוק הבאות:  << נושא >> הצעת חוק יישום תכנית ההתנתקות (תיקון - ביטול סעיפי הפינוי ושינוי שם החוק), התשפ"ג-2022, פ/69/25 << נושא >>            

אופיר כץ: הסעיף הבא: קביעת ועדה לדיון בהצעות החוק הבאות: הצעת חוק יישום ההתנתקות (תיקון – ביטול     

מירב בן ארי: אתה עושה את הכול ביחד או אחד-אחד, איך זה עובד?     

אופיר כץ: יש שני נושאים שונים

אופיר כץ:  יש שני נושאים שונים – יש שני חוקים אותו הדבר ואחד שלי

אופיר כץ:  לחבר הכנסת אדלשטיין ולחברת הכנסת לימור סון הר מלך יש חוק זהה

אופיר כץ:  לאחר מכן הצעת חוק למניעת העסקה בתחום החינוך והטיפול של אדם שהורשע – הצעת חוק שלי

מירב בן ארי: איזו ועדה אתה מציע לדיון בחוק ההתנתקות?     

אופיר כץ: ועדת החוץ והביטחון

מתן כהנא: ועדת החוקה

מירב בן ארי: אין לי בעיה, אבל למה חוקה?     

מתן כהנא: כי ועדה פנויה יחסית, יש לה הרבה זמן

שרון ניר: זו הצעת חוק מרכזית, אני בעד חוקה

מתן כהנא: אני מציע ועדת חוקה, כי יושב-ראש הוועדה מפגין קשב, אורך רוח, מאפשר לכולם להביע את דעותיהם

מתן כהנא:  אני חושב שזו הוועדה הנכונה

מתן כהנא:       (היו"ר ינון אזולאי, שעה 10:30)         

אריאל קלנר: אני חושב שבגלל מצב השולחנות בוועדת חוקה, כדאי להתנגד לזה

מירב בן ארי: הצעת החוק הזאת תפגע במעמד החוקתי של אזרחי מדינת ישראל? מישהו יכול להסביר את זה? אני מבקשת שיסבירו לי את החוק הזה שמבטל את ההתנתקות, חוץ מהעניין הביטחוני

משה ארבל: זה מאפשר חופש תנועה

אריאל קלנר: חופש תנועה

אריאל קלנר:  אם עכשיו אני נוסע לחומש, אני עבריין

מירב בן ארי: אם זה עניין של חופש תנועה, אז מי שאחראי על התחבורה זה ועדת כלכלה

מתן כהנא: זה חוק שמשווה את חומש לשאר שטחי C

מירב בן ארי: אז אולי זה שייך בכלל לוועדת הפנים

ינון אזולאי: אוקיי, את אומרת ועדת הפנים, אתה אומר חוקה

אריאל קלנר: חוץ וביטחון נראה לי מתאים

ינון אזולאי: אנחנו נעבור להצבעה להעביר את ההצעה לוועדת החוץ וביטחון

ינון אזולאי:  מי בעד?          

ינון אזולאי: בעד – 9 

ינון אזולאי: נמנעים – אין 

אופיר כץ: שתי הצעות החוק יועברו לוועדת החוץ והביטחון

אופיר כץ:       הצעת חוק למניעת העסקה בתחום החינוך והטיפול של אדם שהורשע או שמואשם בהתעללות בחסר ישע, התשפ"ג–2022, של חבר הכנסת אופיר כץ

אופיר כץ:  הלשכה המשפטית ממליצה להעביר לוועדת חינוך

מירב בן ארי: חינוך? אנחנו בעד

ינון אזולאי: יופי

ינון אזולאי:  מי בעד? מי נגד?          

ינון אזולאי: בעד - הרוב 

ינון אזולאי: אושר פה אחד וההצעה תועבר לדיון בוועדת החינוך

ינון אזולאי:       אנחנו יוצאים להפסקה

ינון אזולאי:  ההצבעה על הרוויזיה תתקיים ב-10:55         

ינון אזולאי: אני מחדש את הישיבה בנושא הרוויזיה שהמבקשים את הרוויזיה לא נמצאים

ינון אזולאי:  הרוויזיה התבקשה על סעיף א' – סדרי דיון מיוחדים לפי סעיף 98 לתקנון הכנסת בקריאה השנייה והשלישית בהצעות החוק הבאות: הצעת חוק הרשות השנייה לטלוויזיה ורדיו; הצעת חוק שירות ביטחון (הצבת יוצאי צבא בשירות בתי הסוהר) (תיקון מס' 10)

ינון אזולאי:  מכיוון שהמבקשים אינם נמצאים רואים ברוויזיה כנדחית

ינון אזולאי:       אני מתנצל בפני החברים שרצו, אתם אחראים

ינון אזולאי:  תודה רבה

ינון אזולאי:       אנחנו יוצאים להפסקה

אופיר כץ: אני מחדש את הישיבה

אופיר כץ:  אני מתחיל עם הקמת ועדה משותפת לדיון בהארכת תוקף חוק האזרחות והכניסה לישראל (הוראת שעה), התשפ"ב-2022

ארבל אסטרחן: בחוק האזרחות יש כמה סמכויות שאחת מהן זה מה שצריך להאריך

אופיר כץ: סעיף 18: חוק זה יעמוד בתוקפו שנה מיום תחילתו, אולם הממשלה באישור הכנסת, לאחר שקיבלה את המלצתה של ועדה שוועדת הכנסת תקבע לעניין זה, רשאית בצו להאריך את תוקפו לתקופה שלא תעלה בכל פעם על שנה אחת

אופיר כץ:       חברי הוועדה המוצעת – הוועדה תהיה בת 12 חברים, לפי ההרכב הבא: מטעם ועדת החוץ והביטחון – חברי הכנסת: שלום דנינו – יו"ר; ניסים ואטורי; דני דנון; ינון אזולאי; ישראל אייכלר; אלעזר שטרן

אופיר כץ:  מטעם ועדת הפנים והגנת הסביבה – חברי הכנסת: נאור שירי; אוהד טל; לימור סון הר מלך; מתן כהנא; יוליה מלינובסקי ויוסף עטאונה

ארבל אסטרחן: כזכור, זה חוק הכניסה לישראל שפקע בכנסת הקודמת ונחקק מחדש

ארבל אסטרחן:  בעבר הייתה סמכות לכנסת להאריך אותו

ארבל אסטרחן:  זו הוראה מאוד ייחודית שמאפשרת לכנסת להאריך בצו חקיקה ראשית ולא בתיקון חקיקה

ארבל אסטרחן:  לפני כמה שנים קבעה ועדת הכנסת שהארכה תיעשה תמיד לפי המלצה של ועדה משותפת של פנים וחוץ וביטחון

ארבל אסטרחן:  כאשר חוקקו את החוק מחדש בכנסת הקודמת הכניסו את זה לתוך החוק

ארבל אסטרחן:  למעשה יש כאן כמה סמכויות שמסורות לוועדה שתיקבע ועדת הכנסת, כי לא רצו לקבוע פנים וחוץ וביטחון, למרות שזה מה שדובר שיהיה וכך נעשה גם בעבר, כי יש פה גם היבטים של כניסה לישראל ואזרחות, שהם נושאים של ועדת הפנים, וגם היבטים ביטחוניים שהם של חוץ וביטחון

ארבל אסטרחן:  אפשר היה לקבוע כל ועדה שרוצים, אבל ההצעה היא להקים ועדה משותפת כפי שהציג היושב-ראש

שמחה רוטמן: אני רק אזכיר שקבעו שזו תהיה ועדה שתיקבע ועדת הכנסת, בגלל שבוועדת הפנים בכנסת הקודמת הייתה בעיה מאוד קשה

שמחה רוטמן:  לכן נקבע "ועדה" ולא כתבו פנים וחוץ וביטחון

אופיר כץ: יש מישהו שרוצה להתייחס? אין

אופיר כץ:  אם כך, נעבור להצבעה

אופיר כץ:  מי בעד הוועדה? מי נגד? מי נמנע?     

אופיר כץ: בעד – הרוב     

אופיר כץ: ההצעה נתקבלה פה אחד

החוק הבאות: א

החוק הבאות:  הצעת חוק המאבק בכלי הנשק הבלתי חוקיים (תיקוני חקיקה) (הוראת שעה), התשפ"ג-2023, פ/2392/25, של חבר הכנסת יצחק קרויזר; 

אופיר כץ: אנחנו חוזרים לסעיף א' – קביעת ועדה לדיון בהצעות החוק הבאות: הצעת חוק המאבק בכלי הנשק הבלתי חוקיים (תיקוני חקיקה) (הוראת שעה), של חבר הכנסת יצחק קרויזר,  והצעת חוק המאבק בכלי הנשק הבלתי חוקיים (תיקוני חקיקה) (הוראת שעה), של חבר הכנסת עודד פורר וקבוצת חברי הכנסת

אופיר כץ:       מוצע להקים ועדה משותפת לדון בהצעת החוק

אופיר כץ:  הוועדה תהייה בת 12 חברים, לפי ההרכב הבא: מטעם הוועדה לביטחון לאומי – חברי הכנסת: צביקה פוגל – יו"ר; עמית הלוי; סימון משה שווילי????; שרן מרים השכל; משה סעדה ונציג רע"מ

אופיר כץ:  מטעם ועדת החוקה, חוק ומשפט – חברי הכנסת: יצחק קרויזר; שמחה רוטמן; יואב סגלוביץ', יעקב אשר; יוליה מלינובסקי וגלעד קריב

ארבל אסטרחן: נציג רע"מ ייתן היום שם, כי כדי להעלות את זה לוועדה משותפת צריך שם

אופיר כץ: מישהו רוצה להתייחס?     

שמחה רוטמן: נראה לי שעדיף שהיועצת המשפטית תתייחס

ינון אזולאי: שמחה, אני רואה שיש אצלך שינוי בתפיסה

שמחה רוטמן: כשהיא יושבת בצד ימין שלי

שמחה רוטמן:  בדרך כלל היועץ המשפטי יושב בצד שמאל שלי ובמקרה הזה היא יושבת בצד ימין שלי, אז אין בעיה

ינון אזולאי: עוד יאמינו לך

שגית אפיק: עניין של שימוש

שגית אפיק:      מטרת הצעת החוק הזאת היא להתמודד עם פשיעה לא מאורגנת, שזה חלק מתכליות הוועדה לביטחון לאומי שהקמתם אותה בכנסת הזאת כוועדה קבועה

שגית אפיק:  מצד שני, יש כאן שני תיקוני חקיקה – האחד לחוק העונשין והשני לחסד"פ, שני חוקים שככלל הם בסמכות ועדת חוקה, חוק ומשפט

שגית אפיק:  אכן הצעה דומה מאוד להצעה הזאת נדונה בכנסת הקודמת בוועדת חוקה, חוק ומשפט

שגית אפיק:  יחד עם זאת, הוחלט כאן בהסכמות לעשות ועדה משותפת בראשות הוועדה לביטחון פנים, אבל הדבר לא יהווה תקדים ביחס לחקיקה נוספת בעניין החסד"פ וחוק העונשין

אופיר כץ: תודה

אופיר כץ:  מי בעד ההצעה? מי נגד? מי נמנע?     

אופיר כץ: בעד – 5     

אופיר כץ: אם כך, גם ההצעה הזאת עברה פה אחד

אופיר כץ:       תודה רבה לכם, הישיבה נעולה